JohanHeinsen/ENO huggingface dataset:
Viborger Samler, 1847-03-23
AVERTISSEMENTS. Ifølge den ved Slutningsmødet i Thisted den 8de Dennes foretagne Optælling af Stemmerne ved de forskjellige Balg møder i Kjøbstædernes 8de Valgdistrict Thisted, Nyekjøbing, Skive og Nibe, til Nørre-Jyllands Provindsialstænder, er Kammerraad og Amtsforvalter Aagaard, Ridder af Dannebrogen, i Thisted, valgt til Deputeret, og Kjøbmand Hagemann i Viborg til Suppleant for dette Valgdistrict. Hvilket herved bekjendtgjøres i Overeensstemmelse med Forordig. 15de Mai 1834 § 44. Thisted Amthuus, den 11te Marts 1847. Rosenkrantz, Valgdirecteur.
Viborger Samler, 1847-03-23
Placat. Den til Tirsdagen den 23de Dennes berammede Mynstring, over det til Viborg Kjøbstads eller det 152 Lægd hørende værnepligtige Mandskab, bliver formedelst indtrukne Omstændigheder udsat til førstkommende Torsdag den 25de Marts, Formiddag Kl. 9, til hvilken Tid samtlige i bemeldte Kjøbstads Rulle staaende Værnepligtige, forsaavidt de opholde dem heri Byen eller paa dens Grund, under Mulct af 1 Rbd. i Tilfælde af Udeblivelse, ville have at møde. Viborg Byefogedcontoir, den 20de Marts 1847. Chr. Koefoed.
Viborger Samler, 1847-03-23
Citroner a 2 Rbdlr. pr. 100 Stk., faaes hos S. Hagemann. Berlingske politiske og Avertissements-Tidende.
Viborger Samler, 1847-03-23
Det ærede Publicum, som fra 1ste April an sker at tiltræde som Abonnenter paa Berlingske Tidende, ville behageligst henvende sig til de respective Postcontoirer i Provindserne, og i Kjøbenhavn paa Bladets Contoir, Pilestræde Nr. 118. Hver Sognedag udgaaer en Hovedavis om Aftenen og om Morgenen et Tillægsblad eller Avertissements-Tidende. Hovedavisen indeholder alle Dagens Nyheder, politiske og Handels Efterretninger, især med Hensyn til Landets egne Producter. Vi maae derhos bemærke, at Redacteuren modtager Efterretninger directe fra Udlandet, især England, Holland og Frankrig, og det er saaledes ofte Tilfældet, at vigtige Handels-Efterretninger meddeles tidligere i den Berlingske Tidende, end Efterretningerne læses i de hamborgske Aviser, hvilket ogsaa ofte er Tilfældet med politiske Efterretninger. Bladet indskrænker sig ikke alene til Handels-Efterretninger fra Udlandet; men det meddeler ogsaa saadanne fra Kjøbenhavn og andre indenlandske Stæder; det indeholder dernæst politiske, conmercielle, statistiske og statsoeconomiske Undersøgelser og Afhandlinger, fremdeles meddeler det Høiesterets-, Landsoverrets- samt PolitiretsDomme, ankomne Skibe og Reisende m. m., og endelig for det Novelle elskende Publicum vil dens Feuilleton være en behagelig Underholdning. Prisen paa Bladet er, uagtet dets tiltagende. Størrelse, forbleven den samme som tidligere. nemlig: i Kjøbenhavn 2 Rbd. og i Provindserne 2 Rbd. 60 Sk. qvartaliter. Udgiverne.
Viborger Samler, 1847-03-23
Foreløbigen bekjendtgjøres herved, at der i indkommende April Maaned forventes afholdt Licitation over Opførselsen af en Landingsbro ved Ladepladsen Hjarbek. Overslaget, der beløber c. 3000 Rbd., saavelsom Tegningen ere til Eftersyn hos Kjøbmand Hagemann der ligeledes opgiver de omtrentlige Conditioner. Havnecommissionen i Viborg, den 19de Marts 1837.
Viborger Samler, 1847-03-23
Fredagen den 26de Dennes, om Formiddagen Kl. 9, bliver i de kongelige Skovanlæg paa Alheden ved Auction solgt adskillige Tusinde Lægter, Humle- og Bønnestager, saavelsom endeel til Spændtræer tjenlige Gran- og Lærketræer. Auctionen begynder i Nærheden af Undertegnedes Bopæl. Steendalgaard, den 18de Marts 1817. Bang. Auction over et betydeligt og godt Jnd- og Udboe. Onsdagen den 14de April næstkommende og følgende Dage, hver Dags Formiddag Kl. 9, bortsælges ved offentlig Auction, der holdes paa Gaarden Gamle Skivehuus, det afgangne Enkemadame Qvistgaards Stervboe tilhørende særdeles gode Jndboe bestaaende af Chatoller, Skabe, Sophaer, Borde, Stole, Speile, Sengesteder, Gardiner, en stor Deel Sølvtøi, Dækketøi, Sengeklæder, Linned, Kjøkkentøi, Kakkelovne m. m. m. Endvidere sælges det bemeldte Stervboe tilhørende Besætning og Udboe, hvoriblandt 2 gode Kjøreheste, 4 Køer, en Deel Faar og Lam, en Holstensk Vogn med 3 Agestole, en Fjællevogn med 2 dito, en Calesche, en Kane, Hestetøi, Avlsredskaber m. m. m. Hvilket herved bekjendtgjøres, med Tilføiende, at trykte Cataloger 14 Dage forinden Auctionen kan erholdes her paa Contoiret saavelsom paa Bogtrykkeriet i Viborg, imod Erlæggelse af 6 Sk. pr. Exempl. Salling Herreders Contoir, den 19de Marts 1847. Willemoes.
Viborger Samler, 1847-03-25
Kongelig allernaadigst privilegeret 75 Aarg. Tidende. St Forsendes med Brevposten i Danmark og Hertugdømmerne. Torsdagen den 25de Marts 1847. Denne Tidendes udenlandske Artikel redigeres af Adjunct Reis, og den indenlandske af H. Wissing, samt udgives 4 Gange ugentlig fra Sidstnævntes Officin.
Viborger Samler, 1847-03-25
Nyeste Postefterretninger. Nordamerica. Endnu den 6te Febr. stod General Scott med de americanske Tropper ved Brazos Santjago; han ventedes imidlertid i Tampico, hvor General Patter son havde samlet 7000 Md., og Hærens Generalqvarteermester-Departement var ivrig sysselsat med at samle de fornødne Transportmidler, saa at man vel tør ansee Begyndelsen af de active Operationer for nær forestaaende. Man vilde vide, at Gen. Scott havde isinde at besætte Øen Lobos, der ligger 75 engl. Mile fra Veracruz. Den mexicanske Befolkning i Omegnen af Tampico viser sig saa fiendtligsindet, at det vil blive vanskeligt for de americanske Tropper at forsyne sig med de fornødne friske Levnetsmidler. J Veracruz commanderer den først for kort Tid siden fra americansk Fangenskab tilbagevendte General La Vega, der i Træfningen ved Palo Alto viste sig som en tapper Mand. J Veracrup selv staae 3000 a 3200 Md.; 1100 Md. have besat Castellet San Juan de Ullog, hvilke dog neppe ville kunne modstaae et Angreb, dersom det er sandt, at Castellet har Mangel paaa Proviant, saaledes som mange paastaae. Andre formene derimod, at Castellet er forsynet med Proviant for to Maaneder. J den sidste Tid var man i Veracruz meget beskjæftiget med at træffe Modanstalter imod det befrygtede Angreb. Man havde imod Landsiden opført nye Batterier; Ladningerne af tre under Blocaden, indløbne Skibe vare bragte i Sikkerhed; Raadet for Staten Veracruz havde udstedt et Opraab til Beboerne om at gribe til Vaaben; desuagtet synes det, at man ikke tør nære store Forhaabninger om de slet klædte og slet nærede Tropper, og det er derfor muligt, at Americanernes Angreb vil krones med et for dem heldigt Resultat. Efterretningerne fra selve Hovedstaden Mexico skildre Tilstanden i denne med mørke Farver. Foederalisterne ville tvinge Geistligheden til et Tvangslaan, og Clerus sætter paa sin Side Himmel og Jord i Bevægelse for at forkaste Lovudkastet angaaende Laanet af de 15 Mill. Dollars, saa at en ny Statsomvæltning synes at være nær forestaaende.
Viborger Samler, 1847-03-25
Storbritannien og Jrland. London, den 19de Marts. Discussionen om Humes Andragende endtes den 16de saaledes, at Hume, efterat Lord Palmerston havde holdt en Tale om det vigtige Andragende, tog sin Motion tilbage.
Viborger Samler, 1847-03-25
J Overhuset erholdt Bille om Laanet af de 8 Mill. Lstl. og the Destitute Persons-Bill det kongelige Assent.
Viborger Samler, 1847-03-25
Fremdeles melder Børsenhalles Londonercorrespondent, at Underhuset har den 19de, sildig om Aftenen, antaget med 242 imod 36 Stemmer Paragraphen i den irske Understøttelses Bill om eventuel Understøttelse om arbeidsdygtige Fattige ogsaa udenfor Fattighusene. Frankerig. To Dampskibe ere med 4 1/2 Mill. Fres. ombord afseilede den 11te og 12te Marts fra Marseille til Constantinopel.
Viborger Samler, 1847-03-25
Efterretninger fra Algier af 10de Marts melde, at Marschal Buggeaud har paa Grund af en heftig Forkjølelse maattet opsæte sin Afreise til Paris, samt at Gen. Maren stedse foretager nye Razzias og underkaster sig flere hidtil uafhængige Stammer.
Viborger Samler, 1847-03-25
Paris, den 18de Marts. (Over London.) En Efterretning af den mærkværdigste og meest uventede Art sætter idag saavel de politiske Kredse som Børsen i stor Bevægelse. Keiseren af Rusland har sluttet en Overeenskomst med den franske Bank og anlagt 50 Mill. Fr. i franske Statspapirer. Den franske Presse, National undtagen, meddeler ikke særdeles Oplysninger om det russiske Laan, Halvdelen af Summen skal udredes i Contanter, Halvdelen i Kornvarer.
Viborger Samler, 1847-03-25
Jtalien. Efter en Skrivelse fra Rom af 7de Marts er man kommet paa Spor efter et skjændigt Complot i denne Stad. J Ancona ere Huusundersøgelser anstillede hos flere berygtede Subjecter, og iblandt de sammesteds forefundne Papirer er ogsaa Correspondencen med de Sammensvorne i Rom kommen for Dagens Lys og afsendt til Hovedstaden. Kort efterat Depescherne vare overleverede til vedkommende Auctoriteter, bleve 3 Dominicanere af Conventet della Minerva og 5 Udlændinge belagte med Arrest. J Ancona er hele Foreningen (Klubben), bestaaende af nogle Dominicanere, Carmeliter og verdslige Personer, bleven arresteret. At de Uroligheder, som vare smedede i Cesena, Ferrara og Ravenna, men som qvaltes ved Borgernes øieblikkelige Indskriden - som bekjendt, væbnede disse sig strax uden at opfordres dertil – staae i umiddelbar Forbindelse dermed, maa man antage som afgjort.
Viborger Samler, 1847-03-25
Journ. des Debats meddeler fra Pisa Breve af 7de Marts, der omtale Uroligheder, som have fundet Sted i denne Stad i Anledning af Erkehertug Ferdinands Ankomst. Som bekjendt, var det i denne keiserlige Erke hertugs Functionstid som Gouverneur i Galizien, at Opstanden udbrød sammesteds. Folket forsamlede sig skareviis foran det af Erkehertugen beboede Palads for at bringe dets høie Beboer en Kattemusik; Gensdarmer og Politi rykkede frem og adspredte de musicerende Bander. Ved Midnatstid fandt en Explosion Sted i Paladsets Port, hvorved flere Vinduesruder sprang i Paladsbygningen og i de til samme stødende Huse. Mange Pasquilplacater imod den østerrigske Regjering vare opslaaede paa Bygningerne, og Politiet har i denne Anledning foretaget flere Arresteringer. Storhertugen af Toscana skal have besluttet at forøge sin Troppemagt.
Viborger Samler, 1847-03-25
Augsb. Allg. Zeit. melder fra Florents: Efter Privatefterretninger skulle i Toscana Natten imellem den 22de og 23de Marts 76 Arresteringer have fundet Sted; i Florents bleve samme Nat 84 Jndivider arresterede. Dog trænger denne Efterretning til Stadfæstelse, da den er øst afdet ultraliberale Blad, det italienske Schweiz's Republicaner.
Viborger Samler, 1847-03-25
Tyrkiet. Fra Constantinopel meldes under 3die Marts, at Politiministeren Hafiz Pascha er afsat. Londoner Efterretninger ville vide at denne Afsættelse er en Følge af Opdagelsen af Sammensværgelse, hvori mægtige Paschas have deeltaget.
Viborger Samler, 1847-03-25
Kongeriget Preussen. Magdeh. Zeit., melder fra Berlin under 16de Marts, at Kongen af Preussen skal have yttret at ville suspendere Censuren for alle Skrifter omForfatningsanliggendet, og at en Forordning desangaaende vil udkomme om kort Tid. At Regjeringen er tilbøielig til at lade Pressen frit bevæge sig i dette Anliggende, viser især den Omstændighed, at intet af de om denne Sag hidtil udgivne Skrifter er belagt med Beslag. En Correspondentefterretning fra Køln af 16de Marts omtaler en Emente iblandt den arbeidende Klasse i denne Stad. Mange af Dagleierne i denne Stad havde sammenrotte sig og fordrevet paa en voldsom Maade de Arbeidere der vare ansatte ved Rhin-Jernbanen. Flere af de fordrevne Jernbanearbeidere erholdt betydelige Contusioner; andre bleve kastede i Rhinen. Jngen tilsatte imidlertid Livet i denne Kamp, der førtes med stor Forbittrelse Arbeidet paa de ved Rhinen paabegyndte Bygningsarbeider er standset. Vel fandt den 16de ved Middagstid et nyt Opløb Sted, dog blev den offentlige Rolighed ikke forstyrret, da de fremmede Arbeidere ikke havde indfundet sig til deres Arbeide. Politiet har senere taget kraftige Forholdsregler for at forebygge Fornyelsen af saadanne Excesser. Kongeriget Baiern. Directe Efterretninger fra München af 16de Marts melde, at Kongen har i de sidste Dage været upasselig; dog - hedder det – tør man overlade sig til det glade Haab, at denne Upasselighed snart vil ophøre. Den østerrigske Gesandt ved Hoffet i München, Grev v. Senfft Pilsach, er afreist til Wien.
Viborger Samler, 1847-03-25
Stabslæge Curtius, Referent i Krigsdepartementet, skal efter Rygtet være forflyttet til Armeedivisionen i Augsburg. Denne Mands Navn er i den sidste Tid temmelig ofte omtalt i Anledning af de i München stedfundne Uroligheder; han skal saaledes have været i Besøg hos LolaMontes, da hendes Vinduer bleve slaaede ind.
Viborger Samler, 1847-03-25
Jndenlandske Efterretninger. Da Lampekronen paa det kgl. Theater i Søndags Aftes, efterat første Act af "Don Cæsar de Bazan var forbi, skulde ved Tæppets Fald fires ned, indtraf det Uheld, at Kronen ikke blev standset paa det bestemte Sted, men vedblev med større og større Hurtighed at synke og tørnede paa tredie Bænk i andet Parket, hvorved fem Personer fik større og mindre Contusioner, og bragtes, de fire til Hospitalerne, den ene til sit Hjem. (De paa Hospitalet Ara bragte Personer ere: Bagermester Creemer med Kone og Svigerinde, samt Pastor Nielsens Moder, hvilke efter indhentet Efterretning ere uden Fare.) Det blev derpaa fra Theatret tilkjendegivet Publicum, at Forestillingen, ikke kunde fortsættes, og at de Tilstedeværende kunde faae deres Penge tilbage. Ved den derefter af Politiet med Sagkyndige foranstaltede Undersøgelse paa Theatrets Loft befandtes, at det hele Apparat til Op- og Nedhidsning af Kronen havde været i fuldkommen forsvarlig Tilstand, men at Ulykken var fremkommen derved, at af de fire Mand, som ere ansatte for at styre Spillet, vare de to ikke tilstede, og at de to andre, uden at faae tilstrækkelig Hjelp, begyndte at fire Kronen ned, men snart vare ude af Stand til at kunne standse den. (Brl. Td.)
Viborger Samler, 1847-03-25
Jfr. Fjeldsted ventes om nogle Dage tilbage til Kjøbenhavn. Hun skal være aldeles helbredet, og man mener, at hun vil kunne optræde kort efter sin Ankomst hertil. (Flyvep.) Som et nyt Exempel paa hvilken hensynsløs Maade Godseierne benytte deres Ret til at indstille til geistlige Embeders Besættelse, anfører Kjøbenhavnsposten, Pastor Christianis Befordring til Bierregrav a. i Jylland, et Embede paa idetmindste 2000 Rbd., skjøndt han kun er Candidat fra 1840, og skjøndt Hr. Berg, der siden 1840 har været Capellan paa Kaldet og Candidat fra 1836, ogsaa søgte det, ja endnu en ældre Candidat med Laud.,der ogsaa havde Løfte og Haab om et Kald paa Grev Scheel Plessens Godser, ikke kom i Betragtning. Man kan imidlertid nok finde nogen Forklaring til dette Kalds Besættelse, naar man veed, at Hr. Scheel Plessens Jnspecteur, Justitsraad, Borgemester Foss i Roeskilde, er Svigerfader til Hr. Christiani; men ikke desto mindre vilman være ganske enig med Etatsraad Ussing om, at slig Kaldsret bør søges inddraget eller frataget Godsherrerne; samt at det heller ikke altid gaaer saaledes som Bang sagde i Stændersalen (betræffende Ussings Forslag om de patrimonielle Rettigheders Ophævelse &c), at Godseierne stedse sørge for, at den yngste og i ringere Kaar ansatte Præst opflyttes i bedre Kald og herved ingen Uret skeer.
Viborger Samler, 1847-03-25
J den omtalte, af Kjøbmand Frelsen begaaede Kortsmuglerhistorie var, som bekjendt, ogsaa en Silke= og Klæde kræmmersvend Cohen fra Fredericia indviklet. De Faa, der kjende dette i Kbhvn. aldeles frændeløse unge Menneske, beskrive ham som en yderst ubetydelig Person, der, som det saa hyppigt skeer, efter veleqviperet at være kommen dertil fra Provindsen, lidt efter lidt gjennemgik alle Mange lens og Nødens Grader og kun var et altfor let Bytte for en Andens skammelige Egennytte. Dette Menneske er i disse Dage bleven indlagt paa almindelig Hospital, som redningsløs vanvittig. (Flp. og Bl. Td.)
Viborger Samler, 1847-03-25
For omtrent 3 Aar siden forlod en aldrende Enke af anseet Familie Kjøbenhavn, før i Jtalien at gjenvinde sin nedbrudte Sundhed. Hun ledsagedes af tvende Døttre, hvoraf den Yngste endnu stod i Ungdommens Blomster. Omtrent et Aar efter Familiens Ankomst til Florents blev den yngste Datter bekjendt med en ung, smuk Mand, der udgav sig for Læge uden at han syntes at befatte sig synderligt med Praxis. Hans Udvortes indtog den unge Pige, som, da han friede til hende, gav ham sin Haand med Moderens Samtykke. Nogen Tid efter Giftermaalet reiste de til Wien, hvor de nedsatte sig. Her førte hanet stort Huus, uden at han havde nogen Praxis, menda man antog at han havde Privatformue, fandt ingen dette besynderligt. Med sin Kone skal han have levet meget godt, men dog bemærkede hun at han stundom var tungsindig, men spurgte hun om Aarsagen, gav han altid undvigende Svar. Paafaldende var det desuden, at han ikke sjelden var borte fra sit Hjem i flere Dage, hvilket han imidlertid undskyldte med Pengeforretninger o. desl. Dog snart skulde den arme Kone faae et skrækkeligt Lysi Sagen. For henved 3 Maaneder siden arresteredes flere Medlemmer af en vidtforgrenet Tyvebande, som i længere Tid havde drevet sit Uvæsen i Wien og dens Omegn. De bleve strengt forhørte og efter mange forgiæves Spørgsmaal bragte Retten ud af dem, at hiin unge Læge var deres Anfører. Han blev arresteret, tilstod sine talrige Forbrydelser, blandt hvilke Tyveri og Falskneri ikke ere de mindste, og venter nu sin Straf. Den unge Kones Fortvivlelse over denne Begivenhed lader sig lettere tænke end beskrive. Sørgen kastede hende paa Sygeleiet, hvorfra hun først for kort Tid siden har reist sig, uden dog at være aldeles helbredet. Hun agtede med sin Moder at vende tilbage til sit Fædreland, men vi have endnu ikke erfaret, om hun er ankommen hertil. (Flp.)
Viborger Samler, 1847-03-25
Den 19de De, blev i Kbhvn, en Tydsker arresteret for Bedrageri, idet han nemlig for Betaling har paataget sig at ville lære Vedkommende paa en billigere og lettere Maade end den sædvanlige deels at støbe Stearinlys, deels at tilberede Eddike, medens hans Tilberedelsesmaade dog kun bestod i et Bedrageri. (Bl. Td.)
Viborger Samler, 1847-03-25
Odense. Efter hvad vi have erfaret, er Hs. Kgl. H. Kronprindsens Afreise herfra til Kjøbenhavn bestemt (Hp. Av.) til den 29de dennes.
Viborger Samler, 1847-03-25
Amtet Gutin har nu ved en Politibestemmelse af 25de f. M. betydeligt indskrænket de offentlige Dandseforlystelser, i Districtet. Hver Landsby i Amtet maa ikke faa Tilladelse til slige Dandseforlystelser uden 2 Gange om Aaret, imedens der tidligere gaves 6 ja flere saadanne Dandsedage i hver Landsby. - Ogsaa her tiltager Udvandringslysten. Allerede sidste Sommer udvandrede hele Familier og enkelte Personer og Antallet vil blive endnu større dette Aar. Saaledes vil en Skolelærer iaar reise og en velhavende Gaardmand har solgt sin Gaard og mener at faae endnu bedre Dage i America.
Viborger Samler, 1847-03-25
Haderslev, den 20de Marts. J dette Øieblik indtræffer en Expres fra Hr. Herredsfoged Ahlmann i Toftlund, hvori han beretter, at den ældre af de forfulgte, forMordene i Gasse Mistænkte er heldigen paagreben m.m. (Dannev.)
Viborger Samler, 1847-03-25
11 Sognefogder i det nordlige Slesvig have ved en Deputation for dem selv og deres Sognefolk ladet overrække de 2 slensborgske Deputerede i den sidste Stænder diæt, Dhrr. Senator Nielsen og Agent Jensen, en Takadresse som Anerkjendelse af deres Virksomhed og Udholdenhed paa deres vanskelige Post.
Viborger Samler, 1847-03-25
Jfølge en Correspondent=Meddelelse fra Kjøbenhavn, i Hamb. Børsenhalle, er der nu sammesteds stærk Tale om, at Hs. Majestæt agter at indføre en stænderisk constitutionel Forfatning, hvortil den preussiske vel ikke skal afgive noget Forbillede, hvilket efter vore Forhold og den hidtilværende Udviklingsgang vilde være umuligt, men dog har givet fornyet Fremskyndelse. Efterat det Øiemeed, som man tillægger Kongens forestaaende Ophold i Hertugdommerne (nemlig en Udsoning af Gemytterne) er bleven opnaaet, skulle formeentlig alle fire Stænderforsamlinger indkaldes paa tre Dage, for hver især af deres Midte at udvælge syv Delegerede, der skulle sammentræde i Hovedstaden, for at beraadslaae om Forslagene, til en stænderisk Forfatning og til en Forening af Hertugdømmernes og Kongerigets fælles Jnteresser. (Rd. A.)
Viborger Samler, 1847-03-25
Handels-Efterretninger. Londoner-Kornmarkedet, af 19de Marts. Korntilførslerne kun middelmaadige. Rød Hvede kjøbtes til uforandrede Priser til Frankerig, Møllerne kjøbte ikke meget, og en Deel af Hveden fra Esser forblev usolgt. J fremmed Hvede er ingen Han deel, enkelte Ladninger toges til Frankerig. Byg flant; Erter uforandrede i Prisen; Havre lavere i Prisen. Svømmende Mais betydelig under de sidste Noteringer; af Meel kjøbtes Noget til Frankerig. - Mod Foraarets Jndtræden taber Frygten sig for Følgerne af de høie Kornpriser. Kornmarkederne ere trykkede, og de fleste Artikler staae i lavere Priser. Mais er i London og Liverpool falden 20 a 25 pCt., – en Følge af den stærke Tilførsel fra America, og Efterretningerne om, at der sammesteds findes store Maisforraad. Frankerig er ikke længere begjærligt efter Hvede; i Alt ere i de 4 sidste Maaneder kun 50,000 Qvtr. opkjøbte til dette Land. Klingende Mynt udsendes af Landet; dog udgjør Bullion i Banken endnu over 11,000,000 Lstk. Jøvrigt circulere Penge med Lethed og i tilstrækkelig Mængde. Jernbjerg Mølle med tilliggende Bygninger og circa 80 Tdr. Land er solgt af Eieren Hr. Thomsen til Hr. Mourier for 28,000 Rbd. Hr. Thomsen har derefter kjøbt den Hr. Mourier tilhørende Eiendom i Hvidovre, Bredegaard kaldet, med circa 80 Tdr. Land, for 19,000 Rbd. (Slags. Av.) Kagstrup, beliggende i Bjerre Herred i Jylland, er med tilliggende 265 Tdr. Land og en Besætning af 80 Køer og nogle Heste bortforpagtet af Hr. Krigsraad Munk til Hr. Faaborg, fra Sjælland paa 10 Aar for en aarlig Afgift af 2770 Rbd. og nogle Tiendeafgifter, hvorved Forpagtningsafgiften omtrent vil udgjøre 3000 Rbd. aarlig. (Slags. Av.)
Viborger Samler, 1847-03-25
Svendborg, den 17de Marts. J Mandags fandtes ved Siøe tvende Liig af de Fem under Stormen den 9de De, med Færgebaaden Forulykkede, nemlig Sadelmager Salomon fra Rudkjøbing og en Kaal fra Lolland. Førstnævnte efterlader sig en Enke og 9 uforsørgede Børn. Tre af de druknede Heste indbragtes hertil igaar. (Svendb. Av.)
Viborger Samler, 1847-03-25
Reisende med Dampskibet "Chr. VIII." fra Kallundborg, til Aarhuus, den 21de Marts: Grev Lerche med Frue, Capt. v. Schumacher, Kunsthandler Tessaro, Capt. Weldingh, Apotheker Wolf, Frøkenerne Gulich, og Bülow, Fuldmægtig Madsen, Mad. Jørgensen, Dreier, Petersen, Skibsfører Jensen, Dhrr. Sandberg, Gram, Sadolin, Lund, Falkenberg og Paulsen. Med Samme fra Aarhuus til Kallundborg, den 22de Marts: Hofjunker Lorenz, Frøken Kleist, Pastor Rørdam, Capitain Lassen, Student Blichfeldt, Landphysicus Petersen med Frue, Kjøbmand W. Hviid, Forpagter A. Herskind, Forstrand. Bang, Toldbetjent Brodtkorb, Conditor Væhr, Handelsreisende Kindt, Kjøbmand Hald, Forvalter Holstein, Brygger Hansen, Jfr. Friberg, Mad. Mønster, Vagtmester Schmidt, samt endeel Haandværkssvende.
Viborger Samler, 1847-03-25
Døde. Kjøbenhavn: Chef for det kgl. Museum for Naturvidenskaberne, Jnspecteur ved Kongens paticulaire Mineralsamling, Kammerherre Edvard Romed Grev Vargas de Bedemar, C. af D. og flere udenlandske Ordener; Enkefrue M. M. Hygom, f. Bechmann, 87 Aar; Henriette Catharine Frederikke Conradine Langgaard, f. Treschow, Organist Jpsens Hustru, Julie Frederikke, f. Rousing; Garverm. Johan Peter Rücksdæschel, 41 Aar; Hans Christian Schou, 62 Aar; Birgitha Warburg, J. Ruben, 81 Aar; forhenværende Skolelærer og Kirkesanger til Walensbeck, Frederik Wilh. Pechule, 69 Aar; Amalie Møller, f. Meyer, 57 Aar; Line Renberg, 34 Aar; Høker Ludvig Fr. Mortensen, 39 Aar (efter 3/4 Times haard Kamp mod Jsen i Kallebostrand, hvor han havde vovet sig ud for at stange Aal, men slap igjennem). - Godthaab paa Amager: Camilla Rosalia Elemine Geisler, 23 Aar. - Roeskilde: Laurentze Christiane Winther, 80 Aar. - Fredensborg: Elisabeth Christine, Antoinette Cold, f. Spleiss, 57 Aar. - Nederste Værebro Mølle, Ane Katrine Nielsen, f. Jversdatter, 49 Aar. - Stege Muurm. og Brande. Niels Adolph Madsen, 62 Aar; Bagerm. Frederik Kempner, 20 Aar. - Dangaard: M. P. H. Hviid, 44 Aar. - Smidstrup Skole, Kirkesanger og Skolelærer Peter Barsøe, 20 Aar. - Raaberg Præstegaard, Sognepræst for Raaberg Menighed, Matthias Matthisen, 74 Aar.